INI ADALAH KARYA FIKSYEN BERASASKAN KOREA DISTOPIA
SEMUA WATAK, ORGANISASI DAN KEJADIAN ADALAH REKAAN
JUMLAH DERMAAN TERKINI
Dua tahun!
Dah dua tahun, hadirin sekalian.
Saya tak nak ingat dua tahun yang menyeksakan ini!
Pandemik tak dijangka telah menghuru-harakan seluruh negara,
syarikat muflis dan banyak keluarga menjadi gelandangan.
Tak termasuk propaganda mengarut terhadap golongan atasan,
yang membawa kepada kebakaran, pemberontakan
dan akhirnya…
Ya, betul.
Tunjuk perasaan di Gwanghwamun!
Krisis kewangan
sudah berlalu.
Mari kita lupakan semuanya.
Saya akan ubah segalanya!
Pandemik yang kita sudah muak?
Akhirnya berjaya diatasi!
- Pulihkan ekonomi! - Pulihkan ekonomi!
Kami mahu kerajaan bertanggungjawab!
YAYASAN TANGGUNGJAWAB SOSIAL
JUMLAH DERMAAN TERKINI
SEO JEONG-HAK, PENGERUSI YAYASAN TANGGUNGJAWAB SOSIAL
CHA GYEONG-HUI, MENTERI KEADILAN
MIN YONG-SIK, KETUA KUMPULAN MINBO
PARK DU-MAN, PRESIDEN MEDIA RAKYAT
Peluang kerja?
Saya akan wujudkannya semula.
Saya, Heo Joong-se,
yang telah dipilih oleh rakyat jelata,
akan memulihkan semula Korea dengan apa cara sekalipun
dan mengembalikan kegemilangannya!
Saya sanggup berkorban untuk melaksanakannya!
Melebih-lebih di depan kamera…
Perangai dia memang tak boleh diubah, bukan?
Apa nak diharap daripada bekas badut?
Kita kena pulihkan dulu undang-undang kalau kita nak pulihkan negara.
Pembaharuan dalam sistem kehakiman yang saya cadangkan akan bermula.
Untuk pertama kali dalam sejarah, seluruh negara akan terlibat
dalam perbicaraan sebagai juri.
Hakim Kang Yo-han yang dikenali sebagai "Hakim Bao Abad ke-21"
tak bertolak ansur dengan penjenayah,
akan membicarakan kes mahkamah
seperti yang anda semua selalu mahukan.
Saya, Heo Joong-se, yang membenarkan semua ini berlaku!
Jadi mari kita ubah Korea!
YAYASAN TANGGUNGJAWAB SOSIAL
Selamat petang, saya Kang Yo-han.
Rancangan ini dikatakan melanggar peraturan.
Apa pendapat awak?
Ada menuduh ia menentang hak asasi dan cuma pertunjukan.
Ada juga yang bimbangkan awak sebab tegas dan tak bertolak ansur
- kepada yang kurang bernasib baik. - Siapa?
- Apa? - Antara bekas defendan saya,
siapa yang kurang bernasib baik?
Ada pesalah muda,
gelandangan dan pesakit mental…
Perogol rakan sekelas, pencuri bersiri dan pembunuh rawak…
Ini "golongan kurang bernasib baik"?
- Tapi mereka masih… - Mereka hanya defendan.
Saya tak berminat dengan siapa yang berkuasa atau tak.
Jadi awak yakin boleh mengenakan hukuman berat kali ini juga?
Bukankah Presiden Joo Il-do amat berpengaruh?
Jika pihaknya memberi tekanan…
Sayalah kuasa.
Saya, Kang Yo-han!
Sayalah kuasanya.
Saya akan laksanakan amanah yang diberikan oleh rakyat yang mempunyai daulat!
Tiada siapa dapat menandingi rakyat.
Rakyat adalah pihak yang berkuasa.
Jumpa di mahkamah.
Dia bagus.
Yalah.
Tahniah, En. Hakim Selebriti.
Apa kata kita ucap selamat?
Untuk kuasa yang seksi.
Saya akan laksanakan amanah yang diberikan oleh rakyat yang mempunyai daulat!
Tiada siapa dapat menandingi rakyat. Rakyatlah yang berkuasa.
Sekejap, ya.
Tunggu.
Datang atas urusan apa?
Saya akan bertugas di sini.
Mesti awak hakim Perbicaraan Langsung. Silakan.
Ya, masuklah.
Profesor.
Maaf, "Hakim Min".
Saya masih tak biasa.
Tak perlulah sebut "hakim".
Tuan nampak bagus.
Budak bertuah.
Macam tokong.
Memang tokong pun.
Tokong keadilan.
Jadi inilah mahkamahnya?
Ia perbicaraan secara langsung, kan?
Kenapa Hakim Kang Yo-han perlu buat sampai begini?
Hakim Kang? Dia bukan sekadar hakim.
Dia pembawa pembaharuan kepada sistem kehakiman korup
dan sinar harapan untuk Korea yang semakin tenggelam.
Ya, dia sangat popular.
Saat genting melahirkan raksasa.
Undang-undang mengarut yang dia luluskan…
Ia daripada ahli politik, bukannya ahli undang-undang.
Awak begitu bencikan dia,
tapi awak suruh saya jadi panel hakim.
Kita perlukan seseorang, bukan?
Seseorang yang kekal tenang dalam ribut yang gila ini.
Tak ada orang di sini akan bantah pendapat awak.
Awak suruh saya jadi Judas Iscariot?
Saya harapkan awak.
Ingat apa yang saya selalu kata dalam kuliah saya?
Ya.
Tak ada keadilan yang mudah dalam dunia manusia ini.
Selamat berkenalan.
Kenapa pandang begitu?
Tak ada apa. Maafkan saya.
Nama awak Kim Ga-on?
- Ya, sila… - Selamat datang.
Ke medan perang.
SUAMI ISTERI PEMILIK RESTORAN TERKENAL
MANGSA PENIPUAN BUNUH DIRI
PROFIL SUMBER MANUSIA: KIM GA-ON
Ada iras.
Lebih daripada saya jangka.
Hakim Kim Ga-on?
Helo. Saya Oh Jin-joo.
Selamat berkenalan, Hakim Oh.
Maaf berselerak. Barang saya banyak sebab saya pindah dari jauh,
Tak, tak apa. Awak nak tidur di sini?
Taklah. Mungkin bukan setiap hari, tapi…
Anggap saja rukun bekerja.
Orang baru kenalah tunjuk rajin.
Begitu.
- Penempatan pertama awak di Seoul, bukan? - Ya.
Saya ditempatkan di luar bandar, jadi ini pertama kali saya di Seoul.
Sebenarnya, peluang begini jarang berlaku.
Apa ini? Awak jenis pendiamkah?
Taklah.
Sila beri tunjuk ajar.
Wajah awak sangat berlainan apabila awak senyum.
Baru saya tahu bagaimana mereka pilih panel hakim.
Apa maksud awak?
Kalau awak nak saya berterus terang…
imej baik?
Tapi ada kaitan dengan tugas kitakah?
Mestilah.
Cuba fikir.
Kita panel hakim di depan seluruh rakyat.
Orang biasanya akan percayakan
orang yang menarik lebih daripada yang betul.
Dalam kata lain, daya penarik itu kuasa.
- Kuasa? - Ya.
Abaikan kata-kata saya. Hari ini angin saya sangat baik
sampai saya cakap yang bukan-bukan.
Sebenarnya,
saya peminat Hakim Kang.
Saya bertuah dapat ke sini.
Akhirnya awak berjaya, Jin-joo.
Mari bekerja keras.
Awak nak fikir semula tentang mengambil kes Presiden Joo sebagai kes pertama?
Kes itu paling sesuai.
Tapi ada kes yang lebih ringkas dan mudah, jadi kenapa…
Tuan tak perlu bimbang selagi kita ikut undang-undang.
Tapi dia dah lantik peguam-peguam terbaik negara.
Sudah tentu.
Kepercayaan pada sistem kehakiman dah merosot. Awak tahu, kan?
Ya.
Jadi kenapa ambil kes sukar
sedangkan banyak percanggahan antara sentimen awam dan undang…
Ketua Hakim.
Ia bukan perbicaraan olok-olok.
Ia mahkamah jujur dan rakyat menjadi saksinya.
Itu saja dah memadai.
Saya balik dulu.
- Okey, jumpa esok. - Ya.
Mari melintas. Angkat tangan kanan. Ya, ikut cikgu dan ikut sini.
Celaka!
- Sedia untuk menembak. - Bersedia di pintu penghalang.
Bas, jarak 200 meter, kelajuan penuh.
Pemandu tak dikenali. Menunggu arahan.
Apa itu?
Cepat, murid-murid!
Awak okeykah?
- Senapang untuk menembak. - Maaf, Hakim Kang.
Awak okey?
HUKUM PRESIDEN JOO IL-DO!
Pagi ini, sebuah bas sekolah
meletup di depan Mahkamah Tinggi.
Pemandunya yang marah setelah waran
penangkapan Presiden Joo Il-do dibatalkan…
Ini apa pula?
Jadi dia buat begitu sebab waran dibatalkan?
Ia hanya penentangan terhadap kuasa kerajaan.
Maafkan saya.
Bagi saya, ini bukan penentangan, tapi tangisan terdesak.
Apa maksud awak?
Tikus pun akan naik gila
jika dikurung di tempat sempit tanpa makanan.
Apa bezanya dengan manusia?
Pengerusi Seo, ini isu meneruskan hidup.
Kami perlu bantuan yayasan. Walau pandemik berjaya diatasi,
tapi ramai penganggur dan tak mampu bayar cukai.
- Kemarau panjang akan cetuskan rusuhan. - Tepat sekali.
- Presiden Park. - Ya.
Macam mana persediaan Perbicaraan Langsung?
Tak perlu bimbang. Ia pasti berjaya.
Awak perlu bersedia dengan baik,
sebab Menteri Cha sangat berminat dengannya.
Atas sebab peribadi.
Yayasan Tanggungjawab Sosial untuk keselamatan Korea…
KEBAJIKAN UNTUK YANG KURANG BERNASIB BAIK PINJAMAN BERTUAH
Awak nak buat hutan di sini?
Awak dah balik?
Saya dengar ada serangan pengganas di depan Mahkamah Tinggi.
Awak dah dengar tentangnya?
Macam yang dijangka daripada Inspektor Yoon.
Awak tak cedera, kan? Awak tak meluru macam selalu…
Aduhai. Jangan risau. Saya menyorok sebab saya takut.
Macam lelaki sebenar.
Bagus. Awak dah matang sekarang.
Mari naik.
Naiklah dulu, saya siapkan ini dulu.
Sudahlah. Mari naik.
- Kenapa marah? - Cepatlah, mari naik.
Minum.
Tak nak belanja saya?
- Kenapa? - Awak akan muncul di TV, kan?
Tentu susah nak jumpa jika awak terkenal macam Hakim Kang.
- Selebriti? Boleh juga. - Kenapa sinis sangat?
Minum.
Minum sajalah.
Yalah, tak rugi bekerja dengan selebriti seperti dia.
Dia ada kisah silam juga.
Pewaris harta dan mangsa yang terselamat daripada tragedi.
Orang suka benda begitu.
Ya, sangat berbeza dengan saya.
Apa yang berbeza?
Awak jadi hakim selepas melalui semua itu, pergi pindah ke tempat lebih baik.
- Apa salahnya di sini? - Ia dah terlalu banyak berubah.
- Tapi ini saja yang tinggal. - Untuk apa?
Untuk mengingati mak dan ayah.
- Makan dulu. - Makan?
Awak kurus. Awak tak makan, kan?
Hei.
Jika awak begini, saya mungkin akan suka awak semula.
Walaupun ditolak lima kali sejak tadika, selagi belum tamat, saya ada peluang.
Saya tak nak hilang kawan baik. Makan dulu.
- Awak dah habis minum? - Ya.
Tak berhati perut.
Saya cintakan awak!
Menurut Presiden Joo, dia tak tahu
tentang kebocoran air kumbahan.
Ia hanya kemalangan.
Jika sentimen awam tertumpu kepada hakim,
apa hujah kita?
Tekankan kerosakan sistem kumbahan kerana keruntuhan tebing.
Ia tragedi akibat kegagalan pihak berkuasa…
Presiden Joo?
En. Oh.
Awak setuju media melaporkannya secara besar-besaran?
Dubuk-dubuk sial itu.
Ada beratus ribu anjing yang mengutip sisa makanan saya.
Mereka takkan dapat cari bukti kukuh untuk pertikaian alam sekitar.
Macam manalah CEO tahu tentang komposisi air kumbahan?
Kita akan nafikan.
Jika ada hal yang tak dijangka,
ia akan dianggap kecuaian profesional.
Kecuaian profesional…
Berapa hukuman untuk itu?
- Hukuman maksimum, lima tahun penjara. - Lima tahun?
Baru-baru ini ada akta istimewa telah dikuatkuasakan.
Tapi sebab mahkamah terlalu konservatif,
ia takkan boleh dilaksanakan sekaligus.
Awak tahu tak yang saya tak boleh tidur
tanpa tilam yang ditempah khas?
Aduhai, presiden.
Anggap saja ia percutian selama setahun.
Kami akan lepaskan awak dengan parol.
Awak akan keluar lebih sihat juga.
Awak pasti?
Kalau awak masih risau,
kita masih ada dia.
Ya, betul.
En. Kang.
Terima kasih bantu saya semalam.
Sama-sama.
Awak tak teragak-agak.
Yakah?
Awak memang nak tembak pemandu itu?
- Ya, jika perlu. - Jika perlu?
Walaupun pemandu mati, bas takkan berhenti.
Awak tembak supaya dia alih haluan dan nyawa lain dapat diselamatkan.
Itulah cara pengiraannya.
Satu lebih kecil daripada dua.
Ya, betul.
Berkenaan Kang Yo-han…
Apa pendapat awak?
Sebenarnya…
Terima kasih.
Sama-sama.
Dengan awak, nampaknya saya patut jadi majoriti.
Apa-apa sajalah.
Awak fikir kenapa dia pilih kes Presiden Joo
sebagai defendan pertama dalam Perbicaraan Langsung?
Sebab kes ini paling mendapat perhatian awam, bukan?
Ya, betul. Tapi…
Presiden Joo salah seorang penderma utama Yayasan Tanggungjawab Sosial.
Pembaharuan kehakiman Hakim Kang berlaku
kerana sokongan Menteri Keadilan,
dan Yayasan Tanggungjawab Sosial.
Dalam erti kata lain, dia sengaja pilih kes yang akan menyusahkannya?
Apa sebenarnya motif dia?
Hakim Kang, tentang pemandu bas semalam.
Apa kata dakwa dia tanpa ditahan dan bicarakan dia kemudian?
Kenapa nak buat begitu?
Perbicaraan Langsung akan bermula,
kita tak mahu perkara begini mendapat perhatian.
Awak turut terlibat semalam.
Bukankah tanggapan pertama itu penting?
"Tunjukkan belas kasihan kepada pengganas."
Itu maksud encik?
Bukan belas kasihan.
Cuma jangan sampai memalukan diri.
Kita tak perlu bimbang tentang itu.
Lebih riuh, lebih banyak perhatian.
Orang lain pun gunakan strategi pemasaran bising.
Memang patut kita tahan dia untuk perkara begini.
Maaf.
Boleh saya mencelah?
Anak pemandu yang berusia tiga tahun adalah salah seorang mangsa kes Kimia JU.
Bukan itu saja, neneknya juga
bunuh diri disebabkan itu.
Jadi?
Saya tak tahu jika adil untuk tahan pemandu itu
sedangkan kita batalkan waran tangkap untuk Presiden Joo Il-do.
Hakim Kim!
Joo tak bersalah sehingga dibuktikan sebaliknya.
Pemandu bas pesalah terang-terangan.
Itu pun tak tahu?
Tapi ada sebab dia bertindak…
Adakah mangsa berhak
- untuk cederakan orang? - Tak,
tapi dia cedera…
Dia akan dirawat.
Ikut saja undang-undang.
Selepas mangsa Kebocoran Air Kumbahan Kimia JU
meninggal dunia semasa dirawat, nenek mangsa
dilaporkan menamatkan nyawanya sendiri akibat dibelenggu bersalah.
Ini menjadikan jumlah kematian sebanyak 11 orang.
Termasuk mangsa yang sedang menjalani rawatan,
jumlahnya menjadi 47 orang.
Butiran terperinci masih dalam siasatan
dan Presiden Joo akan dibicarakan…
Maaf, tapi saya tak boleh lihat.
Ia mengingatkan tempat tinggal saya dulu. Saya orang kampung.
Saya tak nampak begitu.
Seperti yang awak lihat, saya orang Seoul.
Dari kawasan melarat?
- Nampak sangat? - Ya.
Orang macam kita mengenali sesama sendiri.
Macam ada radar.
Apa awak nampak pada Hakim Kang?
Hakim Kang?
Sebenarnya…
Tak ada apa.
Rukun di tempat kerja.
Jangan ambil tahu benda yang tak perlu tentang bos kita.
- Fokus pada kerja. - Baiklah.
Oh, ya. Ada ordinan yang baru masuk. Bacalah.
- Ordinan? - Ya.
Untuk rancangan Perbicaraan Langsung.
Awak mungkin akan naik angin.
Awak tak rasa awak taasub bermain dengan nombor?
Keputusan ditentukan menerusi undian penonton?
Awak kata itu "bermain dengan nombor"?
Saya anggap itu demokrasi.
Jika benar, kenapa kami diperlukan?
- Awak dah baca ordinan. - Itu perbicaraan?
Apa fungsi kami jika pandangan kami diketepikan dan keputusan akhir
dibuat menerusi undian?
Langkah kecemasan untuk saat kecemasan.
Lagipun, ia takkan nampak bagus.
Apa maksudnya?
Tentu kosong tanpa orang di kiri dan kanan saya.
Lagipun, ini rancangan TV.
Ini saya. Saya perlukan bantuan.
Ya, ada apa?
Kunci pendua Arkib Mahkamah Tinggi.
MIN JEONG-HO
Hei, awak ingat senangkah?
Jika ini pun tak boleh, saya cadangkan tuan berhenti kerja.
Helo?
Siapa yang heret saya ke sini?
Awak boleh dipenjarakan
jika usik rekod kes.
Saya takkan libatkan nama tuan.
Dah jumpa.
Siaplah awak.
Degil betul.
Awak cari rekod 20 tahun lalu?
Orang kata cinta pertama akan selalu diingati.
Cinta pertama?
Kali pertama perniagaan Presiden Joo hadapi masalah,
Cik Cha Gyeong-hui yang lepaskannya.
Tapi bukan sekali saja, dah tiga kali.
Dan penuh waspada.
Tentulah bukan percuma.
Apabila Cik Cha berjinak dengan politik,
siapa yang menaja kempennya?
Joo Il-do?
Dalam erti kata lain,
Joo Il-do adalah penaja Menteri Cha sejak dia jadi pendakwa.
Dan Menteri Cha yang menyokong Kang Yo-han selama ini.
Tapi Kang Yo-han
telah memilih Joo Il-do antara beratus orang untuk perbicaraan ini.
Tapi Cha Gyeong-hui terus melihat tanpa sebarang bantahan.
Tuan rasa perbicaraan ini untuk membongkar jenayahnya
atau sebaliknya?
Masalahnya ialah semua ini hanya sangkaan.
Saya perlu gali lebih dalam.
Gerak hati saya mengatakan saya menggali kubur kerjaya saya,
tapi dah terlambat nak patah balik.
Awak kata cinta pertama?
Su-hyeon apa khabar?
Hei, Ga-on.
Tak apa, cakaplah.
Alat curi dengar?
Kenapa awak nak benda begitu?
- Tolong! - Duduk diam.
Ga-on, nanti saya telefon semula.
Berhenti!
Polis.
Berundur!
Tolong saya…
- Dia adik saya. - Berdiri di tepi dinding.
Saya dah kata ini adik saya.
Awak okeykah?
- Tolong… - Tak apa.
Awak akan selamat. Saya polis.
TEGAKKAN KEADILAN DENGAN KEPUTUSAN ANDA!
KOREA YANG SELAMAT AKAN MENJADI KENYATAAN
Menteri, Pengarah Jung Seon-a dari Yayasan Tanggungjawab Sosial di sini.
- Suruh dia masuk. - Baiklah.
Helo, menteri.
Saya datang bagi pihak Pengerusi Seo.
Atas sebab apa?
Kalau puan tak kisah, boleh saya duduk dulu?
Terima kasih.
MENTERI KEADILAN
Bukan saja Pengerusi Seo, tapi ramai penaja kami
agak risau dengan perbicaraan yang akan datang.
Apa yang awak risau?
CHA GYEONG-HUI
Maafkan saya.
Tapi biarlah saya berterus terang.
"Mari selesaikan kes jenayah kecil untuk ambil hati rakyat."
Bukankah ini motif di sebalik rancangan Perbicaraan Langsung?
Jadi?
Jadi perlukah kes korporat dipilih?
Kalau hukuman berat keputusannya,
ia menjadi petanda buruk kepada semua usahawan.
Itu yang saya bimbangkan.
Awak pernah lihat Kang Yo-han buat kesilapan?
Memanglah tak pernah…
Tapi awak masih perlu pilih kes lebih mudah untuk perbicaraan pertama.
Kenapa taasub sangat dengan satu kes ini?
Awak kata, "taasub"?
Maaf, tapi saya hanyalah penyampai pesanan.
Kenapa ahli Yayasan Tanggungjawab Sosial…
Atau patut saya katakan, sekumpulan konglomerat
sibuk sangat dengan urusan negara?
Saya dah jelaskan semuanya dalam kawalan saya.
Biadab betul.
Maafkan saya.
Saya melampaui batas.
Tapi kalau tak kisah, boleh saya cakap sesuatu?
Kerusi yang puan duduk, meja, lukisan yang tergantung di dinding
dan kereta yang dipandu…
Puan sedar tak yang semuanya ditaja oleh yayasan kami?
Bajet Kementerian Keadilan kurang tahun ini.
Kami juga terpaksa bina fasiliti peribadi untuk tampung kekurangan sedia ada.
Sebab itulah saya nak tahu.
Siapa agaknya
yang mentadbir negara ini?
Kenapa?
Kenapa awak perlukan alat curi dengar?
Ada kekasih yang curang?
Jika itu boleh dijadikan alasan, anggaplah ya.
- Boleh, tapi saya tak boleh maafkan awak. - Anggap sajalah itu alasannya.
Jangan bergurau. Awak nak guna untuk apa?
Ia akan memudaratkan awak saja.
Tapi awak selalu ikut cara sendiri…
Mari cuba. Pergi ke bumbung.
- Bumbung? - Ya.
Hei, awak perlu pakai ini.
Apa yang awak pandang? Awak memang menyusahkan. Pergilah!
Awak tak boleh pukul rakyat tak bersalah, detektif.
Dengar tak, Hakim Kim Ga-on?
Nak kahwin dengan saya?
Bergurau saja. Saya sayang awak.
Setidaknya, suara dia sedap.
Boleh dengar?
- Sangat jelas. - Apa jawapan awak?
Saya sepatutnya pura-pura tak dengar apa-apa.
Jadi awak tak nak jawab?
Okey, pergilah tangkap kekasih awak.
Hei, saya ada kerja.
- Nanti saya telefon. - Lagi?
Ya.
- Selamat tinggal. - Okey, jaga diri.
Ya, saya dalam perjalanan.
Nak kahwin dengan saya?
Bergurau saja. Saya sayang awak.
Nak kahwin dengan saya?
Bergurau saja.
Saya sayang awak.
Terima kasih.
Hakim Kim?
Awal awak datang.
Perbicaraan dah tak lama lagi.
Apa awak buat di sini?
Perpustakaan masih ditutup.
Dalam gelap?
Mata saya terang waktu malam.
Saya minta diri dulu.
Ada apa?
- Awak kata awak hidup sendirian? - Ya.
Susah, bukan?
Baju awak banyak kedut.
Saya tak ada masa nak gosok.
Begitu.
Baiklah, teruskan usaha.
Budak yang menarik.
HAKIM KIM GA-ON
Helo, Menteri.
Ya, Hakim Kang.
Tentang rancangan Perbicaraan Langsung…
Saya percayakan awak sepenuhnya.
Tak perlu bimbang.
Kebenaran akan ditegakkan.
Rakyat negara ini tak bodoh.
Ini saya.
Persediaan dah selesai?
Dah jumpa doktor?
Jadi apa yang awak kata?
Bagus. Ya, terima kasih.
Saya akan jumpa peguam dia.
Itu peguam Joo Il-do.
- Siapa yang buat tempahan? - Kang Yo-han.
Pengerusi perbicaraan berjumpa dengan peguam tertuduh
dan bercakap dengan menteri yang disyaki berkait dengan defendan?
Siapa pula doktor?
Semuanya nampak mencurigakan.
Tapi ini saja tak cukup untuk buktikan apa-apa.
Dia boleh beri alasan ini atas urusan perbicaraan
dan untuk panggilan itu,
dia cuma kata keadilan akan ditegakkan.
Tapi perbicaraan itu esok!
Kita perlu perhatikannya
dengan baik di mahkamah.
Tingkatkan sistem klasifikasi kegunaan bangunan
supaya fasiliti teknologi baru seperti stesen mengecas EV
boleh dipasang di tengah-tengah bandar
dan dedahkan cetakan biru sementara menubuhkan hab.
Diikuti dengan pelaksanaan peta hala tuju
untuk memaksimumkan maklumat…
Teruskan.
Ada benda yang saya kena tonton hari ini.
PERBICARAAN LANGSUNG AKAN BERMULA SEBENTAR LAGI
Mari kita lihat
kemampuan Hakim Kang Yo-han.
Tuhan, maafkanlah mereka
kerana mereka tak tahu apa yang mereka lakukan.
Tiga puluh saat lagi!
- Sediakan babak yang nak dimasukkan. - Okey.
Periksa bunyi.
Sebagai rakyat biasa, saya teruja untuk turut serta
dan saya fikir bagus untuk melihat pendapat kami mencapai kata sepakat.
Kalau berani buat dosa, beranilah tanggung akibatnya.
Mesti adil tanpa mengira konglomerat atau orang biasa.
Dengan mengambil kira undian kami,
ia buat saya fikir ini perbicaraan yang sebenar.
Pasti menyeronokkan!
Episod pertama Perbicaraan Langsung akan berlangsung.
Dengan keraguan terhadap sistem kehakiman negara,
adakah Perbicaraan Langsung dapat mengubah keadaan?
Rakyat begitu teruja menunggu perbicaraan pertama
dan berharap semua akan dibicarakan dengan adil.
Tumpuan tertumpu pada Hakim Kang dan panelnya
dengan harapan mereka memenuhi jangkaan orang ramai.
Salam sejahtera kepada semua!
Ini adalah detik bersejarah di mahkamah yang sedang bersiaran secara langsung.
Untuk pertama kali dalam sejarah perlembagaan, Perbicaan Langsung
menantikan pendapat anda.
Ia sangat mudah melakukannya.
Seperti yang anda nampak pada skrin, pertama muat turun aplikasi,
"Dewi Keadilan, Dike" dan klik pada arca.
Dan anda boleh menonton perbicaraan
- secara langsung. - Mak!
Ya, Gyu-bin. Mari makan limau.
Di bawah skrin, anda akan melihat dua butang.
Sementara menyaksikan perbicaraan,
jika anda fikir mereka perlu dihukum,
sila tekan butang merah.
Jika tidak, sila tekan butang yang satu lagi.
Pendapat anda akan dikumpulkan dalam masa yang sebenar,
digrafkan dan dihantar ke panel hakim.
Panel hakim kami kemudian akan
melihat pendapat anda dalam masa sebenar
dan buat keputusan berdasarkan maklumat itu.
Jadi biar saya perkenalkan hakim-hakim kita pada hari ini…
Hakim Kang Yo-han!
Rakyat sekalian.
Perbicaraan akan dimulakan.
PERBICARAAN LANGSUNG
Kita tak akan lagi melihat perbicaraan
dalam kelas tertentu yang mengabaikan pendapat awam.
Perbicaraan akan dibuat dengan terbuka dan telus
untuk mendengar suara rakyat.
Kita akan ikut undang-undang.
Tapi kami tak akan mengabaikan kehendak anda.
Andalah pemilik
dan berkuasa di mahkamah ini.
TERTUDUH
Siap sedia dengan lampu.
Mari lihat kes hari ini.
Pendakwa, kemukakan hujah pembukaan.
PENDAKWA RAYA
TERTUDUH
Ada sebuah kampung yang tidak mempunyai golongan muda.
Jumlah populasi, 47 orang.
Purata umur, 72 tahun.
Antara mereka, 11 orang meninggal dunia
dan 23 lagi sedang menjalani rawatan rapi.
Tiga belas orang dibenarkan pulang, tapi menanggung komplikasi teruk
seperti masalah pernafasan dan neuropati.
Seorang mangsa yang meninggal dunia berusia tiga tahun
dan seorang lagi adalah neneknya.
Kematian cucu yang dipeliharanya
menyebabkan mangsa meragut nyawanya sendiri.
Cucunya merupakan satu-satunya kanak-kanak di kampung ini.
Penjenayah yang melakukan semua ini ada di sana!
Kilang Kimia JU 4, yang dikendalikan oleh tertuduh,
terletak hanya lima kilometer dari kampung ini.
Mereka telah membuang sisa toksik bahan kimia ke dalam sungai
tanpa penyelenggaraan yang betul.
Ya, ke dalam air yang digunakan
oleh penduduk untuk minum, membasuh dan bercucuk tanam!
Rakyat sekalian,
ini adalah pembunuhan.
Apa? Dah mula?
- Hei, sekarang! - Ya.
BERSALAH
Terima kasih atas hujah pembukaan pendakwa yang begitu menghiburkan
atau lebih tepat lagi, propaganda.
Jaga kata-kata awak.
Kita baru saja saksikan betapa bahayanya perbicaraan media.
Perbicaraan bukanlah filem.
Atau persembahan.
Perbicaraan adalah menegakkan kebenaran dengan bukti yang kukuh.
Tadi awak kata ini pembunuhan.
Tapi ahli perniagaan mana begitu gila untuk bunuh orang dengan sengaja?
Jika dia membuang air kumbahan bertoksik
dan tahu ia boleh membunuh,
ini adalah pembunuhan dengan sengaja.
Saya nak anda semua melihat ke skrin.
Seperti yang anda lihat, perparitan berhampiran kilang
runtuh dan memusnahkan sistem pembersihan.
Pendakwa, setahu saya, kerajaan tempatan
bertanggungjawab menguruskan sistem perparitan begini.
Salahkah apa yang saya belajar?
Memang betul insiden ini menyebabkan kebocoran.
Tapi kilang terus hentikan operasinya
untuk kerja baik pulih,
jadi tempoh kebocoran tak lebih sejam.
Yang Arif.
Apa lagi yang boleh kami lakukan?
Ini di luar kawalan.
Kebocoran akibat keuzuran kilang tak pernah berlaku?
Awak ada bukti?
Awak tanya jika kami ada bukti selepas mereka membaik pulih
bahagian yang bermasalah?
Dengan kata lain, awak tak ada bukti. Baiklah.
Nampaknya perkara yang berjaya kita buktikan adalah kebocoran sementara
akibat insiden di luar dikawal.
Tapi tak ada bukti ia pernah berlaku sebelum ini.
Mengikut deduksi dari agensi penilaian,
kebocoran yang hanya berlaku selama sejam tidak akan…
Awak kata deduksi?
Mungkin saya tersilap.
Bukankah itu bukti objektif?
Betul.
Bagaimana awak boleh tuduh ahli perniagaan yang patriotik sebagai pembunuh?
Awak tahu berapa ramai yang masih berpeluang mencari makan disebabkan saya?
Kami ada 17,400 orang pekerja di Kimia JU
dan jika awak fikir tentang keluarga mereka dan rakan kongsi kami,
kami menanggung kehidupan beribu orang.
Perbicaraan propaganda ini…
Jaga mulut awak, Presiden Joo!
Saya juga ada hak untuk bersuara!
Defendan!
TAK BERSALAH, BERSALAH
Kenapa dia senyap? Apa hal?
Ini tak boleh jadi.
Hei, sediakan iklan.
- Peguam, sila duduk. - Baiklah, Yang Arif.
Tunggu!
Defendan.
Ya, Yang Arif.
Silakan duduk.
Baiklah.
DEFENDAN
Kedua-dua sudah selesai memberikan hujah?
Ya, Yang Arif.
Kita akan berehat sebentar sebelum meneruskan perbicaraan.
Silakan ke tandas jika mahu.
Yang Arif, boleh saya tanya soalan?
Silakan.
Kerosakan sistem perparitan itu berlaku
pada hari mangsa pertama meninggal dunia.
Betul?
Ya, betul.
Ia memang kebetulan yang hebat.
Bagaimana insiden ini boleh berlaku sebaik saja mangsa pertama meninggal dunia
dan sekaligus menghapuskan semua bukti?
Maafkan saya, Yang Arif.
Tapi penyebab kematian mangsa pertama masih tak jelas
dan tak berkaitan dengan kes ini.
Mengikut diagnosis, simptom yang dialami termasuklah vertigo
sakit kepala, sawan dan pitam.
Ini tak banyak beza dengan mangsa-mangsa lain yang dilaporkan.
Itu hanya andaian. Dan bedah siasat tak dilakukan.
Tiada bukti bahawa kesan bahan kimia bertoksik dikesan.
Yang Arif.
Silakan.
Untuk pandangan lebih objektif,
boleh saya panggil saksi, Dr. Yoo Jong-baek,
seorang pakar dalam bidang keracunan metal?
Ya, silakan.
Persediaan dah selesai?
Dah jumpa doktor?
Saya berterima kasih atas kesudian doktor untuk datang walau sangat sibuk.
Tak ada masalah.
Sampel air sungai yang dihantar sebagai bukti…
Ada di sana.
Awak dah menganalisisnya, kan?
Sebagai pakar dalam bidang ini, apa pendapat awak?
Kebanyakan mangsa menunjukkan simptom keracunan logam berat,
saya meragui kebocoran air kumbahan adalah satu-satunya punca.
Memang mudah menganggap pendedahan terhadap logam berat
sebagai risiko tunggal dalam persekitaran tertentu seperti kilang.
Tapi bukan untuk kes ini.
Logam berat wujud di sekeliling kita dalam kehidupan setiap hari.
Hasil tuaian dari tanah yang tercemar.
Kosmetik. Sesuatu yang biasa kita jumpa setiap hari.
Terutamanya di kampung ini.
Mereka yang pertama terkesan dengan zarahan yang membawa logam berat,
dan sebagai kampung bertani, ada juga kesan baja kimia dan racun serangga.
Jadi untuk bandingkan dengan kebocoran sebanyak ini…
Entahlah.
Dr. Yoo, saya juga ada soalan.
Ya, Yang Arif.
Awak kata "kebocoran sebanyak ini".
Tapi apa yang bocor?
Ia campuran pelbagai bahan kimia dan…
Apa bahan kimia yang paling banyak dikesan?
Sebenarnya…
- Ia dipanggil KCN… - Terangkan dalam bahasa mudah.
KCN.
Apa nama penuhnya?
Dr. Yoo?
Kalium sianida, Yang Arif.
- Kalium sianida? - Kalium sianida!
Nombor 7!
KIMIA JU TAK TAHU KCN BOCOR?
Saya tahu perkataan ini mungkin menakutkan.
Tapi KCN sangat biasa dijumpai.
Ya, sebenarnya sangat biasa.
Ada dalam kacang badam,
biji epal, aprikot, ceri, kacang ginko
termasuklah biji pic.
Ia tak semestinya berbahaya. Bergantung pada kepekatan.
- Ya, ia tentang kepekatan. - Dr. Yoo.
Kebanyakan penduduk di kampung itu adalah warga emas,
awak masih kata jumlah kebocoran tak penting?
- Maafkan saya, tapi… - Begini.
Yang Arif. Saya pasti awak lebih tahu undang-undang daripada saya.
Sama juga dengan saya. Saya lebih arif dalam hal ini.
Sains adalah tentang fakta.
Ia bukan tentang pendapat awam.
Dr. Yoo!
Hakim Kim.
Cukuplah.
Setakat ini saja.
Terima kasih, Dr. Yoo.
Ya, Yang Arif.
Silakan.
Tentu penat selepas memberi keterangan panjang. Minumlah air.
- Maaf… - Boleh berikan dia air?
Terima kasih.
Tunggu, bukankah itu air…
Air itu tak tertukar dengan air sampel?
Apa ini?
Tidak, Yang Arif.
Bukti ada di sini.
Maafkan saya, saya tersilap. Botolnya nampak sama.
Maaf, Dr. Yoo.
Dia kata air itu okey!
Malunya.
Jika tak ada apa-apa, awak boleh beredar.
Saya tak patut datang!
Memalukan betul.
Ini Presiden Joo punya pasal.
Kenapa dengan saya ini?
Yang Arif, saya nak panggil saksi seterusnya, Jang Ki-hyeon.
Pengurus tapak di kilang tersebut.
En. Jang.
Awak sudah bekerja di kilang itu selama 12 tahun.
Sebelum sistem perparitan runtuh, fasiliti pembersihan tak bermasalah, kan?
En. Jang.
Bukankah awak setuju untuk disoal siasat?
Kenapa tak jawab?
Sebenarnya…
Banyak yang bermain di fikiran saya.
- En. Jang. - En. Jang!
Tertuduh.
- Ya? - Sila duduk.
Maafkan saya, Yang Arif.
Awak boleh teruskan.
Ya, Yang Arif.
Sebenarnya ada perkara saya nak cakap.
En. Jang, apa…
Sebenarnya, ada kebocoran sebelum insiden ini berlaku.
Saya masih tak faham kenapa sistem perparitan boleh runtuh tiba-tiba
selepas 30 tahun berdiri dengan teguh, tapi…
Apa yang saya tahu memang ada kebocoran sebelum insiden ini berlaku.
Sebab ia perkara yang serius,
saya dah beritahu Presiden…
- En. Jang! - Peguam.
Kembali ke tempat awak.
En. Jang.
Awak boleh teruskan.
Saya beritahu kilang itu dah terlalu tua
dan akan beri masalah jika dibiarkan.
Tapi Presiden Joo
menuduh saya memperbesarkan hal ini sedangkan kilang akan dipindahkan.
- En. Jang! - Baiklah.
Jadi apa jawapan awak selepas mendengar kata-katanya?
Saya tanya macam mana kalau sesuatu berlaku kepada penduduk kampung…
- Jadi? - Presiden Joo kata,
"Mereka hidup dah lama, siapa peduli?"
Bila saya kata begitu, En. Jang?
"Mereka hidup dah lama, siapa kisah?"
Betulkah awak kata begitu?
Masa itu saya fikir,
bukankah ini membunuh?
Bolehkah manusia buat begini?
Tidak!
Yang Arif, saya tak kata begitu!
Membunuh?
Rakan sekerja memanggil saya "Doktor Keselamatan".
Saya bekerja seumur hidup memastikan manual keselamatan dipatuhi…
Saya rasa seperti mahu mati, Yang Arif.
Persediaan dah selesai? Dah jumpa doktor?
Boleh saya panggil saksi, Dr. Yoo Jong-baek?
Saya digelar "Doktor Keselamatan".
BERSALAH
- Tak guna. - Aduhai.
Lihat ini. Dia memang sampah.
- Betul tak? - Nampak sangat.
Tentu hukuman mati.
- Tak malu. - Mari undi.
Hukuman mati!
Yang Arif, saya tak bersalah!
Semua ini bohong. Saya tak bersalah!
Saya tak pernah kata begitu.
"Mereka hidup dah lama, siapa peduli?"
Kenapa saya nak kata begitu?
Jadi awak tak pernah kata begitu?
- Jadi apa yang awak kata? - Apa?
Awak tak nafikan yang awak berjumpa saksi.
Jadi apa yang awak katakan kepadanya ketika berjumpanya?
Saya…
Defendan.
Tolong jawab.
Seluruh negara sedang menonton kita.
Sebab saya ada banyak tugas dan tanggungjawab.
Saya tak ingat perbualan kami, Yang Arif.
Tidak!
Yang Arif, saya tak kata begitu!
Tidak!
Awak ingat rakyat bodoh?
Tidak, Yang Arif…
"Mereka hidup dah lama, siapa peduli?"
Apa maksud awak?
Tidak, Yang Arif!
"Orang lain boleh mati, yang penting, duit."
Awak sedar ini membunuh dengan kecuaian yang disengajakan?
Presiden Joo.
Kita akan nafikan.
Jika ada hal yang tak dijangka, ia akan dianggap kecuaian profesional.
Defendan, adakah awak sedar?
PEMBUNUH X KECUAIAN PROFESIONAL O
TAK BERSALAH, BERSALAH
Maafkan saya.
Memang saya ada menerima laporan.
Jadi awak mengaku awak ada menerima laporan tentang kebocoran?
Tapi awak masih tak endahkan penduduk kampung?
Tidak, Yang Arif.
Jadi?
Apa Kang Yo-han ini buat?
- Apa dia cuba lakukan? - Bawa bertenang, Menteri Cha.
Saya pasti dia ada rancangan.
Rancangan? Rancangan apa?
Masa itu, saya tak fikir panjang.
Masa itu, jumlahnya tak banyak pun.
Saya tak sangka ia akan jadi sebesar ini!
Membunuh?
Tidak, Yang Arif.
Jadi awak nafikan membunuh kerana kecuaian yang disengajakan,
tapi mengaku ini kecuaian profesional?
Joo Il-do adalah penaja Menteri Cha sejak dia jadi pendakwa.
Dan Menteri Cha yang menyokong Kang Yo-han selama ini.
Persediaan dah selesai? Dah jumpa doktor?
Saya akan jumpa peguam dia.
Maafkan saya.
Ini kelemahan saya.
Saya bodoh
sebab tak berfikir panjang…
Kilang itu tak lama lagi akan dipindahkan, betul tak?
Saya memang patut mati.
Tak perlu risau.
Keadilan akan ditegakkan. Rakyat negara ini tak bodoh.
Saya percayakan awak, Hakim Kang.
Jadi hukuman kecuaian profesional saja?
Yang Arif.
Perbicaraan ini takkan diambil serius jika semudah itu
anak guam saya dituduh sebagi pembunuh.
Saya minta Yang Arif membuat keputusan mengikut undang-undang.
Saya akan ingat kata-kata peguam.
Kita berehat sebelum keputusan dibacakan.
Ya, Yang Arif.
Lima tahun untuk kecuaian profesional?
Jangan bimbang. Bukan hakim yang buat keputusan parol,
tapi Menteri Keadilan.
Tapi kalau pembunuhan?
Kenapa Jang Ki-hyeon menipu?
Hakim Kang! Rancangan kita meletup.
Purata rancangan kita ialah 11.4 peratus
dan kemuncaknya 14.7 peratus!
Tapi apa yang penting ialah sambutan penonton
berusia 20-30 tahun melepasi enam peratus!
- Jadi kita berjaya? - Mestilah.
Ini rancangan aneka ragam?
Tak, bukan begitu. Maksud saya, rancangan ini menarik minat orang ramai.
Dia memang serius.
- Teruskan. - Baiklah.
Mereka tahu berapa bayaran untuk hak penyiaran eksklusif?
CEO kami pasti tersenyum lebar.
Tapi jangan tunjukkan sangat kegembiraan awak.
Okey. Makan stik hari ini.
Selamat tinggal.
Belanja kami.
Saya akan belanja awak makan apa saja!
Besarlah keuntungan awak.
Kami akan bacakan keputusan.
Pendapat orang awam telah dipertimbangkan dengan teliti.
Sukar untuk kami buat keputusan, tapi akhirnya kami mendapat kesimpulan
bukti ini saja tak cukup untuk sabitkan tuduhan membunuh.
Tapi berdasarkan apa yang tertuduh katakan,
mahkamah mendapati kesalahan utama beliau
adalah kecuaian profesional.
Hukuman maksimum bagi kecuaian profesional adalah lima tahun penjara.
Tapi
dalam rang undang-undang reformasi tahun lalu,
ada klausa yang membenarkan hukuman terkumpul
dijatuhkan bagi setiap mangsa.
Jangan kata…
Pn. Kim Soon-ja,
Pn. Park Myung-soon,
En. Lee Jeong-ro,
En. Bae Myung-jae,
dan Yoo So-young,
En. Lee Gap-bun,
En. Kim Dong-jae,
Pn. Park Yong-soon,
En. Hwang In-chan,
En. Kang Jeon-il,
Pn. Koo Jong-ok,
En. Kim Yoo-choon,
Pn. Jung Kwon-ah,
Pn. Park Mal-ja,
Pn. Seon Yoon-jung,
Pn. Lee Myung-sook…
- Mengagumkan. - En. Lee Seok-gyu.
dan Pn. Won Young-seon.
11 KEMATIAN 36 KECEDERAAN
Akibat ketamakan, defendan
meragut nyawa tak bersalah
dan mencetuskan kesengsaraan kepada mangsa terselamat…
Dengan ini, mahkamah memutuskan hukuman terkumpul
untuk 47 orang mangsa!
Defendan dihukum penjara selama 235 tahun.
235 TAHUN PENJARA
Hei, berhenti.
Bolehkah buat begini?
Saya doakan awak
panjang umur.
Tapi awak kata hanya lima tahun…
PERBICARAAN LANGSUNG
Yang Arif!
Terima kasih, Yang Arif.
Yang Arif, terima kasih.
Terima kasih.
Terima kasih, Yang Arif.
Yang Arif, terima kasih.
- Tolong bangun. - Terima kasih.
Saya dah tak ada penyesalan, Yang Arif.
Pn. Kim Soon-ja yang membunuh diri selepas kematian cucunya
adalah adik saya.
Banyak kali saya cuba ikut jejaknya,
tapi hidup ini sangat kejam…
Nak mati pun tak boleh.
Terima kasih, Yang Arif.
Awak nafikan ia kecuaian yang disengajakan,
tapi mengaku ia kecuaian profesional.
Tunjukkan gambar dan saya akan sebutkan nama mereka.
Baiklah, Yang Arif.
En. Bae Myung-jae, En. Lee Seok-gyu
dan adik Yoo So-young.
TERIMA KASIH KEPADA JUNG JAE-SUNG DAN PARK HYOUNG-SOO
ATAS PENAMPILAN ISTIMEWA
Sangat menyentuh perasaan. Saya tersentuh.
Undang-undang… Adakah perbicaraan untuk tegakkan keadilan?
Berlagak sedangkan awak kejam…
Seperti menjual harapan dengan ketakutan sebagai bayaran.
Apa yang awak nak daripada saya?
Mangsa.
Lelaki yang suka bersendirian tak menarik. Dan tak berguna.
Kenapa awak buat begini?
Awak hanyalah umpan. Umpan segar.
Mungkin dia masih belum betul-betul jinak.
Awak memang gila!
Terjemahan sari kata oleh Rozailina Othman